റേച്ചൽ സെഗ്ലർ

റേച്ചൽ സെഗ്ലർ ( / ˈzɛɡlər / ; [ 1] ജനനം മെയ് 3 , 2001 ) ഒരു അമേരിക്കൻ അഭിനേത്രിയും ഗായികയുമാണ്. അവർ സ്റ്റീവൻ സ്പിൽബെർഗിൻ്റെ മ്യൂസിക്കൽ അഡാപ്റ്റേഷൻ വെസ്റ്റ് സൈഡ് സ്റ്റോറി (2021) എന്ന സിനിമയിൽ മരിയ എന്ന കഥാപാത്രത്തെ അവതരിപ്പിച്ചതിലൂടെ ശ്രദ്ധേയയായി. 2023-ൽ ഷാസാമ് എന്ന ചലച്ചിത്രത്തിൽ അവർ ആന്തിയയായി അഭിനയിച്ചിട്ടുണ്ട്.

ആദ്യകാല ജീവിതം
റേച്ചൽ സെഗ്ലർ ന്യൂജേഴ്‌സിയിലെ ഹാക്കൻസാക്കിൽ  2001-ൽ ജിനയുടെയും ക്രെയ്ഗ് സെഗ്ലറിൻ്റെയും മകളായി ജനിച്ചു. ഫ്രണ്ട്സ് എന്ന ടിവി പരമ്പരയിലെ റേച്ചൽ ഗ്രീൻ എന്ന സാങ്കൽപ്പിക കഥാപാത്രത്തിൻ്റെ പേരിലാണ് അവർക്ക് ഈ പേര് ലഭിച്ചത്. അവർക്ക് ജാക്ക്ലിൻ എന്നു പേരുള്ള ഒരു മൂത്ത സഹോദരിയുമുണ്ട്. അവരുടെ അമ്മ കൊളംബിയൻ വംശജയാണ്. 1960-കളിൽ കൊളംബിയയിലെ ബാരൻക്വില്ലയിൽ നിന്ന് അമേരിക്കയിലേക്ക് കുടിയേറിയതാണ് അവരുടെ അമ്മൂമ്മ. അവരുടെ പിതാവ് പോളിഷ് വംശജനാണ്.

അവർ വളർന്നത് ന്യൂജേഴ്‌സിയിലെ ക്ലിഫ്‌ടണിലാണ്. അവിടെ അവർ സെൻ്റ് ഫിലിപ്പ് ദി അപ്പോസ്‌തല പ്രിപ്പറേറ്ററി സ്‌കൂളിൽ ചേർന്നു. അതിനുശേഷം അവർ കാത്തലിക് ഓൾ-ഗേൾസ് കോളേജ്-പ്രിപ്പറേറ്ററി ഇമ്മാക്കുലേറ്റ് കൺസെപ്ഷൻ ഹൈസ്കൂളിൽ ചേർന്നു. അവിടെ നിന്നു നിന്ന് അവർ 2019-ൽ ബിരുദം നേടി.

മാധ്യമങ്ങളിൽ
2021-ൽ ദി റിംഗറിൻ്റെ ദ ബിഗ് പിക്ചർ പോഡ്‌കാസ്റ്റിൻ്റെ 35 വയസ്സിന് താഴെയുള്ള മികച്ച 35 അഭിനേതാക്കളുടെ പട്ടികയിൽ സെഗ്‌ലർ 34- ാം സ്ഥാനത്തായിരുന്നു. 2022 ലെ ഫോർബ്‌സ് 30 അണ്ടർ 30 ക്ലാസിൽ അവരെ ഉൾപ്പെടുത്തിയിരുന്നു. 2021-ൽ എപി എൻ്റർടൈൻമെൻ്റ് അവരെ 2021-ലെ ബ്രേക്ക്‌ത്രൂ എൻ്റർടെയ്‌നർമാരിൽ ഒരാളായി തിരഞ്ഞെടുത്തു.<ref></ref സ്റ്റീഫൻ സോണ്ട്‌ഹൈമിൻ്റെ ബഹുമാനാർത്ഥം നടത്തുന്ന 64-ാമത് വാർഷിക ഗ്രാമി അവാർഡുകളുടെ മെമ്മോറിയം സെഗ്‌മെൻ്റിൽ ബെൻ പ്ലാറ്റ്,സിന്തിയ എറിവോയ്‌ക്കൊപ്പം അവർ ഇതിൽ ഒരു ഭാഗമായിരുന്നു.

മികച്ച ചിത്രം ഉൾപ്പെടെ ഏഴ് നോമിനേഷനുകൾ ലഭിച്ച വെസ്റ്റ് സൈഡ് സ്റ്റോറിയിൽ ഉൾപ്പെട്ട സഹപ്രവർത്തകരെ പിന്തുണയ്ക്കുന്നതിനായി 2022 ലെ 94-ാമത് അക്കാദമി അവാർഡ് ചടങ്ങിൽ പങ്കെടുക്കാൻ അവരെ ആദ്യം ക്ഷണിച്ചിരുന്നില്ല. മാധ്യമങ്ങളിൽ കണ്ട സ്നബിനെച്ചൊല്ലി ചില വിവാദങ്ങൾക്ക് ശേഷം മികച്ച വിഷ്വൽ ഇഫക്റ്റുകൾക്കുള്ള അക്കാദമി അവാർഡിന്  അവതാരകയാകാൻ അക്കാദമി അവരെ ക്ഷണിച്ചു.
സ്വകാര്യ ജീവിതം
2021 ഫെബ്രുവരിയിൽ സെഗ്ലറും നടൻ ജോഷ് ആൻഡ്രേസ് റിവേരയും തങ്ങൾ ഡേറ്റിംഗിലാണെന്ന് സ്ഥിരീകരിച്ചു. വെസ്റ്റ് സൈഡ് സ്റ്റോറിയുടെ സെറ്റിൽ വെച്ചാണ് ഇരുവരും ആദ്യമായി കണ്ടുമുട്ടിയത്.
ബാഹ്യ ലിങ്കുകൾ




അവലംബം